Na podlagi 135. člena Zakona o organizaciji in financiranju vzgoje in izobraževanja (Uradni list RS, št. [16/07](http://www.uradni-list.si/1/objava.jsp?sop=2007-01-0718) – uradno prečiščeno besedilo, [36/08](http://www.uradni-list.si/1/objava.jsp?sop=2008-01-1460), [58/09](http://www.uradni-list.si/1/objava.jsp?sop=2009-01-2871), [64/09 – popr.](http://www.uradni-list.si/1/objava.jsp?sop=2009-21-3033), [65/09 – popr.](http://www.uradni-list.si/1/objava.jsp?sop=2009-21-3051), [20/11](http://www.uradni-list.si/1/objava.jsp?sop=2011-01-0821), [40/12](http://www.uradni-list.si/1/objava.jsp?sop=2012-01-1700) – ZUJF, [57/12](http://www.uradni-list.si/1/objava.jsp?sop=2012-01-2410) – ZPCP-2D, [47/15](http://www.uradni-list.si/1/objava.jsp?sop=2015-01-1934), [46/16](http://www.uradni-list.si/1/objava.jsp?sop=2016-01-1999), [49/16 – popr.](http://www.uradni-list.si/1/objava.jsp?sop=2016-21-2169) in [25/17](http://www.uradni-list.si/1/objava.jsp?sop=2017-01-1324) – ZVaj) sprejema upravni odbor šolskega sklada Srednje ekonomsko-poslovne šole Koper

## **POSLOVNIK O DELOVANJU ŠOLSKEGA SKLADA**

# **SREDNJE EKONOMSKO-POSLOVNE ŠOLE KOPER**

**SPLOŠNE DOLOČBE**

1. člen

S tem pravilnikom se določijo namen ustanovitve in način delovanja sklada, sestava in pristojnosti organov sklada, način zagotavljanja in razpolaganja s sredstvi sklada in nadzor nad delovanjem sklada.

**NAMEN USTANOVITVE**

2. člen

Iz šolskega sklada se financirajo dejavnosti, ki niso sestavina izobraževalnega programa oziroma se ne financirajo iz javnih sredstev, nakup nadstandardne opreme, zviševanje standarda pouka, zagotavljanje sredstev za spodbujanje razvojne, raziskovalne, umetniške in športne dejavnosti dijakov, pomoč dijakom socialno šibkejših družin.

**DEJAVNOSTI SKLADA**

3. člen

Upravni odbor sprejme vsako šolsko leto letni program dela, ki ga finančno ovrednoti. Sredstva šolskega sklada se lahko uporabijo izključno za izvedbo sprejetega programa in so strogo namenska.

4. člen

Prispevek staršev se plačuje na UJP SI56 0110 0603 0697 904 SEPŠ Koper. Starši lahko prispevajo tudi zneske, ki so višji od predlaganih. Tajnost podatkov o višini prispevka in identiteti vplačnikov je zajamčena.

5. člen

Pri izbiri izvajalcev, nakupu blaga ipd. upravni odbor uporablja določila Zakona o javnih naročilih.

**VODENJE SKLADA**

6. člen

Sklad upravlja upravni odbor, ki ima predsednika in šest članov. Upravni odbor sestavljajo:

* štirje predstavniki šole (trije učitelji in predsednik dijaške skupnosti),
* trije predstavniki staršev.

Člani odbora izvolijo predsednika upravnega odbora in namestnika predsednika.

Svet staršev imenuje upravni odbor.

Predstavnike šole predlaga svet šole.

7. člen

Upravni odbor sklada:

- sprejme letni program dela s finančnim načrtom za zavod,

- sprejme poročilo o realizaciji letnega programa dela,

- oblikuje in posreduje ponudbe za sodelovanje, sponzorstvo in donatorstvo,

- skrbi za promocijo sklada,

- odloča o nakupu nadstandardne opreme,

- odloča o dodeljevanju sredstev za finančno pomoč socialno ogroženim dijakom,

- opravlja druge naloge po zakonu.

8. člen

Namen porabe zbranih sredstev določi upravni odbor sklada na predlog ravnatelja.

**TRAJANJA MANDATA**

9. člen

Mandat članov upravnega odbora traja štiri (4) leta.

Članu upravnega odbora mandat poteče:

- z dnem izteka obdobja, za katero je bil imenovan,

- z dnem, ko ga razreši upravni odbor,

- z dnem prenehanja statusa dijaka njegovemu otroku.

V primeru poteka mandata posameznemu članu upravnega odbora se le-ta nadomesti z novim članom, ki ga imenuje upravni odbor. Novemu članu prične teči mandat od dneva njegovega imenovanja do zaključka obdobja, za katero je imenovan upravni odbor.

**PRISTOJNOSTI UPRAVNEGA ODBORA IN PREDSEDNIKA SKLADA**

10. člen

Upravni odbor odloča na sejah z večino glasov vseh članov. Upravni odbor o predlogih sklepov glasuje javno, izjemoma tudi tajno. O tem odloči večina vseh članov upravnega odbora. O svojih sejah upravni odbor vodi zapisnike.

11. člen

Predsednik upravnega odbora sklada zastopa in predstavlja sklad ter je sopodpisnik pogodb, ravnatelj šole pa je v skladu s sklepi upravnega odbora pooblaščen, da v imenu in za račun sklada sklepa vse pogodbe ter opravlja druge pravne posle.

12. člen

Za zakonitost delovanja sklada je odgovoren ravnatelj šole. Strokovna opravila (računovodstvo, administracija) za šolski sklad zagotavljajo strokovne službe šole.

**OBVEŠČANJE O DELOVANJU SKLADA**

 13. člen

Upravni odbor sklada o svojem delu najmanj enkrat letno poroča svetu staršev, svetu šole, učiteljskemu zboru in dijaški skupnosti.

 14. člen

Člani upravnega odbora so pri svojem delovanju dolžni spoštovani določbe Zakona o varstvu osebnih podatkov.

 **PREHODNE IN KONČNE DOLOČBE**

 15. člen

Pravilnik šolskega sklada prične veljati, ko ga sprejme upravni odbor sklada.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 žig Predsednica upravnega odbora sklada

V Kopru,